ปัจจัยที่ส่งผลดีต่อตลาดอย่างต่อเนื่องในปี 2012 คืออะไร ระหว่าง การออกมาตรการผ่อนคลายเชิงปริมาณรอบที่ 3 (QE3) หรือ การสร้างความมั่งคั่งในระยะยาว
การออกมาตรการผ่อนคลายเชิงปริมาณรอบที่ 3 (QE3) ปัจจัยที่ส่งผลดีต่อตลาดอย่างต่อเนื่องในปี 2012 คือ การได้รับข่าวดีจากธนาคารกลางสหรัฐ อเมริกา เรื่องการออกมาตรการผ่อนคลายเชิงปริมาณรอบที่ 3 (QE3) เพิ่มวงเงินซื้อตราสารหนี้ภาครัฐที่มีสินเชื่อจำนองอสังหาริมทรัพย์เป็นหลักประกัน เพื่อเพิ่มปริมาณสภาพคล่องให้กับตลาดเงินและการหมุนเวียนของกระแสเงิน กระตุ้นให้เกิดการลงทุน การจับจ่ายใช้สอยของประชากรในประเทศ จนกว่าตลาดแรงงานสหรัฐอเมริกาจะฟื้นตัว อีกทั้งยังขยายระยะเวลาตรึงดอกเบี้ยในระดับต่ำที่ 0-0.25% ไปจนถึงกลางปี 2015 เพื่อลดต้นทุนทั้งภาคการผลิต และกระตุ้นปริมาณการจับจ่ายใช้สอยของประชากรในประเทศให้เพิ่มสูงขึ้น มาตรการต่างๆ เหล่านี้ล้วนเป็นมาตรการเพื่อการกระตุ้นเศรษฐกิจของสหรัฐอเมริกา ซึ่งก่อให้เกิดสภาพคล่องส่วนเกินหลั่งไหลเข้าลงทุนในสินทรัพย์ที่สร้างผลตอบ แทนสูง อาทิ ตลาดหุ้นและตลาดพันธบัตรในกลุ่มประเทศเกิดใหม่ ซึ่งรวมถึงตลาดในภูมิภาคเอเชียและประเทศไทยด้วย โดยจะเห็นได้จากเม็ดเงินลงทุนต่างชาติยังไหลเข้าลงทุนในตลาดหุ้นไทยอย่างต่อเนื่อง นับตั้งแต่ต้นปี 2012 นักลงทุนต่างชาติซื้อสุทธิเป็นจำนวน 68,572.27 ล้านบาท

ส่วนการสร้างความมั่งคั่งในระยะยาว คือ การวางแผนการออมและลงทุนอย่างต่อเนื่อง ตั้งเป้าหมายในการลงทุนและวางแผนการลงทุนเพื่อให้บรรลุตามเป้าหมายที่ตั้งไว้ ดังนั้นการลงทุนที่จะประสบความสำเร็จ เพื่อให้ได้รับผลตอบแทนที่ดี สิ่งสำคัญคือ จำนวนเงินลงทุน ระยะเวลา ระดับความเสี่ยง การกระจายการลงทุนที่เหมาะสม และผลตอบแทน รวมถึงการเข้าใจในภาวะการลงทุนและพร้อมที่จะปรับเปลี่ยนการลงทุนได้อย่างเหมาะสม เพื่อให้สามารถสร้างความมั่งคั่งได้ในอนาคต
ความรู้ทางการเงิน